钦定古今图书集成/方舆汇编/职方典/第1070卷 > 《经延平津三首》明·林鸿
## 钦定古今图书集成/方舆汇编/职方典/第1070卷 > 《经延平津三首》明·林鸿

昔人获宝剑，经此化神物。晋室已寥寥，剑光犹未没。
红躔斗牛气，黑映蛟龙窟。千里一寒流，驰波向溟渤。

又

幻化窅莫测。沴气闭复开。有时潭水上，白日飞云雷。
伊余叹灵异。狂歌负奇怀。回船向明月。浩荡秋风杯。

又

剑化双龙跃夹津，闽南由此擅奇珍。千秋过客增凭
吊，雨涨溪声说晋人。